Tliet persuni arrestati f’Ħaż-Żabbar ilbieraħ filgħaxija wara ħidma mill-Iskwadra ta’ Kontra l-Vizzju tad-Droga. L-arrestati huma żewġt irġiel ta’ 23 u 25 sena, u mara ta’ 23 sena minn Bormla. L-imsemmija persuni ġew arrestati b’konnessjoni ma’ sejba ta’ madwar 2.5 Kg ħaxixa tal-cannabis ġewwa Triq ix-Xgħajra, Ħaż-Żabbar u madwar €11,000 fi flus kontanti. Il-Maġistrat tal-Għassa N. Lia ġiet infurmata bis-sejba u ħatret diversi esperti sabiex jassistu fl-inkjesta li ġiet appuntanta. L-investigazzjonijiet tal-Pulizija għadhom għaddejjin filwaqt li l-raġel ta’ 23 sena mistenni jitressaq il-Qorti llum quddiem il-Maġistrat I. Farruġia b’akkużi relatati ma’ pussess aggravat tad-droga, fost akkużi oħra.